**Sluttevaluering KJM-FRM5055 H21**

Emne er et samarbeid mellom kjemi og farmasi, og benytter lærekrefter fra begge instituttene.

**Endringer fra H20**

Ny emneansvarlig (Hanne Røberg-Larsen) H21, ingen planlagte endringer fra H20. Kurset gis som et selvstudium (dvs. ingen forelesninger), men studentene møter undervisere for kollokvium ca hver annen uke. Dette har fungert bra tidligere, og fungerte bra H21.

**Underveisevalueringer**

Det ble ikke gjennomført formelle underveisevalueringer, da det er selvstudium. Det ble gjennomført uformelle samtaler med studentene under kollokvium på gjennomføringsmodellen, og disse var positive.

**Oppsummeringsmøte**

Det ble ikke gjennomført oppsummeringsmøte H21. Dette bør gjennomføres etter H22.

**Eksamensresultatene**

Det ble gjennomført muntlig eksamen for emnet, med emneansvarlig tilstede på alle eksamener, mens de andre faglærerne rullerte. Studentene ble eksaminert i alle deler av pensum. Eksamensresultatene var som forventet, basert på de diskusjonene som hadde funnet sted under kollokviene

**Planer videre**

Steven Wilson tar over emneansvar igjen fra H22, emnet er planlagt gitt som selvstudium med kollokvier.

**Annen informasjon**

På dette nivået (masterkurs) fungerer det meget godt at studentene leser pensum på forhånd og vi møtes for diskusjoner og oppklaringer med undervisere. Studentene lager også egne grupper som møtes hyppigere.

Emnet tas i hovedsak av førsteårsstudenter på bioanalytisk kjemi. Disse studentene burde egentlig tatt FARM-KJM5010 først, men dette kurset gis på vårsemesteret for å passe med farmasistudenten. Den største utfordringen er å finne et tidspunkt for kollokvier, som passer både for studentene og alle de involverte faglærerne.